Claire
Claire pe Clair zo un anv-badez gallek roet d'ar merc'hed, hag un anv-badez saoznek roet d'ar baotred. Roet e vez d'ar merc'hed e saozneg ivez bremañ abaoe m'eo bet war ar c'hiz gant ar Vreizhveuriz er bloavezhioù 1970 ha 1980.

Gerdarzh
Deuet eus an anv-gwan latin clarus, clara, clarum, "sklaer".

Stummoù all
 adstummoù : Clarisse, Clairette.
 anvioù kevrennek: Anne-Claire,  Marie-Claire

Yezhoù all
 Chiara ha Clarice, en italianeg. 
 Clara e spagnoleg.
 Clare e saozneg. 
 Klara en alamaneg ha brezhoneg.
 Kler e brezhoneg.

E brezhoneg
Klara eo an anv meneget e Buhez ar Sent, e 1912 evit ar santez italian Chiara d'Assisi. D'an 12 a viz Eost eo lakaet, daoust ma oa marvet ar santez d'an 11 a viz Eost.
E Geriadur Vallée e kaver, er pennad "clair": Sklaer, Sklaera, Yuna(ñ). 
 Sklêrijenn, Sklaerenn, Sklaera pe c'hoazh Sklaerder eo ar stummoù brezhonek a gaver en deiziadurioù brezhonek, diazezet moarvat war levr Gwennole ar Menn, Grand choix de prénoms bretons, e 1995 ma n'eus meneg ebet ken eus an anv Klara.
Sklaerder a gaver en anv Itron Varia ar Sklaerder, e Ploumanac'h, e Treger. N'eo ket anavezet evel anv-badez koulskoude. 
A-wechoù e vez kemmesket an anv gallek Claire ha hini ar santez vrezhon Klervi.

Tud

Claire Élisabeth de Vergennes (1780-1821), kontez c'hall ha skrivagnerez c'hallek. 
Claire Clémence Henriette Claudine de Maillé de La Tour-Landry (1796-1861), dugez c'hall, unan eus karantezioù Honoré de Balzac.

Claire Bretécher (Naoned, 1940 - Pariz 2020), treserez vreizhat
Claire Etcherelli, skrivagnerez c'hall
Claire Vanhonnacker (Waregem, 1953 – Buggenhout, 1992), kanerez flandrezek

Claire Holt (g. e 1988), aktourez aostralian

Lennegezh
Claire, romant gallek gant Jacques Chardonne en 1931.

Lec'hioù
Claire City, e SUA
Sainte-Claire, e Kebek

Notennoù 

anvioù-badez gallek
anvioù-badez saoznek